Борис Домашниковҡа тәүге уҡытыусыһы П.М. Лебедев: «Һыҙыҡтарыңдың ҡайҙа бөгөлгәнен ҡара ла уларҙың моңон тыңла», — тип, ысын ижад серенә төшөндөрә. Училищела уҡыған саҡта, Борис Домашников үҙ эштәрен күрһәтергә тартына, уҡытыусылар күҙенән йәшеренеп кенә төшөрөргә ынтыла. Бер саҡ А.Э. Тюлькин уның төшөрә башлаған һүрәтенә иғтибар итә лә: «Һин һынлы сәнғәтте аңлайһың бит!» — тип ихлас ҡыуана. Ошо һүҙҙәр буласаҡ талантҡа ғүмерлек ышаныс өҫтәй.